Surxondaryoda biologik faol qo`shimchalarning nusxasini ishlab chiqarib, yashirincha sotilayotgani aniqlandi

Surxondaryo viloyati, Termiz shahrida biologik faol qo`shimchalarning nusxasini ishlab chiqarib, sotayotgan yashirin sex aniqlandi.
Bosh prokuratura huzuridagi Departament bu haqda xabar bermoqda.
Qayd etilishicha, tadbirkorlik sub`ektlarining huquqlarini himoya qilish yuzasidan  tezkor tadbir o`tkazilgan. Unda fuqaro S.M. o`zining yashash xonadonida yashirin sex tashkil etib, xaridor J.ga 86 dona (keyinchalik 14 donasini etkazib berish sharti bilan) “Al Hadaya” (150 ming so`mdan) va 100 dona “Androgard” (250 ming so`mdan) nomli mahsulotlarning nusxalarini firibgarlik yo`li bilan 40 mln so`mga sotgan vaqtida ushlanib, uning “Kattabog`” MFY hududidagi xonadoni ko`zdan kechirilganda, ushbu xonadondan 152 turdagi har xil yog` mahsulotlari, bo`sh idishlar, har xil yorliqlarni (etiketka) ishlab chiqarishda foydalanilgan noutbuk va rangli printer ashyoviy dalil sifatida olingan.
"Mazkur holat yuzasidan 168-moddasi (firibgarlik), 186-moddasi (xavfsizlik talablariga javob bermaydigan tovarlarni o`tkazish maqsadini ko`zlab ishlab chiqarish) va 228-moddasi (hujjatlar, shtamplar, muhrlar, blankalar tayyorlash, ularni qalbakilashtirish, sotish yoki ulardan foydalanish) bilan jinoyat ishi qo`zg`atilib, tergov harakatlari o`tkazilmoqda",-deyiladi xabarda.